
ΤΕΥΧΟΣ ΔΕΥΤΕΡΟ 


Αρ 


. Φύλλου 2757 


ΑΠΟΦΑΣΕΙΣ 

Αριθ. 126539/Θ1 

Προκήρυξη - Πρόσκληση υποβολής υποψηφιο¬ 
τήτων για την επιλογή εκατόν είκοσι (120) Ιερο¬ 
διδασκάλων στις Μουφτείες της Θράκης για τη 
διδασκαλία του Κορανίου. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α)του ν. 1920/1991 (ΦΕΚ11 Α'/1991) όπωςτροποποι- 
ήθηκε με το άρθρο 68 του ν. 4235/2014 (ΦΕΚ 32 Α') «Κύ¬ 
ρωση της από 24-12-1990 Π.Ν.Π. περί Μουσουλμάνων 
Θρησκευτικών Λειτουργών» (ΦΕΚ 182 Α'), 

β) των άρθρων 36 έως 39 του ν. 3536/2007 (ΦΕΚ 42 Α') 
όπως αυτά αντικαταστάθηκαν μετο άρθρο 53 του ν. 4115/ 
2013 (ΦΕΚ 24 Α') και τροποποιήθηκαν μετο άρθρο 6 
του ν. 4283/2014 (ΦΕΚ 189 Α'), «Ίδρυση και οργάνωση 
Συμβουλίου Εθνικής Πολιτικής για την Παιδεία και άλλες 
διατάξεις», 

γ) των άρθρων 4 έως 10 του ν. 3528/2007 (ΦΕΚ 26 Α'), 
όπως τροποποιήθηκε, συμπληρώθηκε και ισχύει, «Κύ¬ 
ρωση του Κώδικα Κατάστασης Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», 

δ) του άρθρου 14 παρ. 2, του ν. 2190/1994 (ΦΕΚ 28 Α'), 
όπως αντικαταστάθηκε μετο άρθρο 1 παρ. 2, του ν. 3812/ 
2009 «Αναμόρφωση συστήματος προσλήψεων στο δη¬ 
μόσιο τομέα και άλλες διατάξεις» (ΦΕΚ 234 Α') και 

ε) του άρθρου 90 του Κώδικα της Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το π.δ. 63/2005 (ΦΕΚ 98 Α'). 

2. Τοπ.δ. 114/2014 (ΦΕΚ 181 Α'), «Οργανισμός Υπουρ¬ 
γείου Παιδείας και Θρησκευμάτων». 

3. Το π.δ. 70/2015 (ΦΕΚ 116 Α'),"«... Μετονομασίατου 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων»". 

4. Το π.δ. 123/2016 (ΦΕΚ 208 Α'), «Ανασύσταση και με- 
τονομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης». 

5 Το π.δ. 125/2016 (ΦΕΚ 210 Α'), «Διορισμός Υπουργών, 
Αναπληρωτών Υπουργών και Υφυπουργών». 


6. Την αριθ. 91504/Θ1/3-6-2016 (ΦΕΚ 1863 Β'), Α.Δ.Α: 
ΨΞ2Ρ4653ΠΣ-Γ70 κοινή απόφαση των Υπουργών Εσωτε¬ 
ρικών και Διοικητικής Ανασυγκρότησης και Παιδείας, Έρευ¬ 
νας και Θρησκευμάτων, «Καθορισμός προσόντων, κριτηρί¬ 
ων επιλογής και διαδικασίας πρόσληψης Ιεροδιδασκάλων 
για τη διδασκαλία του Κορανίου στις Μουφτείες Θράκης». 

7. Την αριθ. ΔΙΠΑΑΔ/Φ.ΕΓΚΡ./76/4691/8-6-2017 εγκρι¬ 
τική απόφαση της Επιτροπής του άρθρου 2 παρ. 1 της 
Π.Υ.Σ. 33/2006 (ΦΕΚ 280 Α') «Αναστολή διορισμών και 
προσλήψεων στο Δημόσιο Τομέα», όπως ισχύει, η ισχύς 
της οποίας παρατάθηκε με τις διατάξεις της Π.Υ.Σ. 27/ 
29-12-2016 (ΦΕΚ 243/Α72016), σύμφωνα με την οποία 
εγκρίνεται η κίνηση των σχετικών διαδικασιών για την 
πρόσληψη εκατόν είκοσι (120) Ιεροδιδασκάλων Ισλαμι- 
κής θρησκείας με σχέση εργασίας ιδιωτικού δικαίου ορι¬ 
σμένου χρόνου για χρονικό διάστημα εννέα (9) μηνών 
στις Μουφτείες Κομοτηνής, Ξάνθης και Διδυμοτείχου. 

8. Το γεγονός ότι από τις διατάξεις της παρούσας από¬ 
φασης για την πρόσληψη εκατόν είκοσι (120) Ιεροδι¬ 
δασκάλων Ισλαμικής θρησκείας για χρονικό διάστημα 
εννέα (9) μηνών, δεν προκαλείται επιπλέον δαπάνη εις 
βάρος του Κρατικού Προϋπολογισμού, πέραν αυτής που 
έχει ήδη προβλεφθεί και η οποία προκύπτει σύμφωνα με 
τις διατάξεις του άρθρου 7 παρ. 1 σε συνδυασμό με το 
άρθρο 27 παρ. 5 του ν. 4354/2015 (ΦΕΚ 176 Α') «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» και συγκεκριμένα δαπάνη ανερχόμενη 
στο ύψος του ενός εκατομμυρίου πεντακοσίων ενενήντα 
δύο χιλιάδων (1.592.000) ευρώ περίπου για το οικονο¬ 
μικό έτος 2017 και του ενός εκατομμυρίου εννιακοσίων 
ενενήντα χιλιάδων (1.990.000) ευρώ περίπου για το έτος 
2018, η οποία θα αντιμετωπισθεί από τις πιστώσεις του 
Ειδικού Φορέα 19-230 «Γενική Γραμματεία Θρησκευμά¬ 
των» του Τακτικού Προϋπολογισμού του Υπουργείου 
Παιδείας, Έρευνας και Θρησκευμάτων, σύμφωνα με τις 
αριθ. 216975/Β3//ΓΔ2/19-12-2016 (ΑΔΑ:73ΖΒ4653ΠΣ- 
ΔΞΜ), 216976/Β3//ΓΔ2/19-12-2016 (ΑΔΑ:79Ρ84653ΠΣ- 
ΒΜ6) και 216588/ΓΔ2/19-12-2016 (ΑΔΑ: 7Σ1Μ4653ΠΣ- 
84Θ) αποφάσεις ανάληψης υποχρέωσης του Υπουργείου 
Παιδείας, Έρευνας και Θρησκευμάτων (αριθ. καταχ. α/α 
346, α/α 345 και α/α 171). Η ετήσια δαπάνη για κάθε 

επόμενο έτος για την πρόσληψη, κατ' ανώτατο όριο, 
διακοσίων σαράντα (240) Ιεροδιδασκάλων Ισλαμικής 
θρησκείας ανέρχεται στο ύψος των τριών εκατομμυρίων 
πεντακοσίων ογδόντα δύο χιλιάδων (3.582.000) ευρώ 
περίπου και θα αντιμετωπίζεται με την πρόβλεψη και 
εγγραφή του ποσού στους ΚΑΕ 0342,0352 και 0357 
του Ειδικού Φορέα 19-230 «Γενική Γραμματεία Θρησκευ¬ 
μάτων» του τακτικού προϋπολογισμού του ΥΠ.Π.Ε.Θ., 
προκηρύσσουμε: 

Την πλήρωση εκατόν είκοσι (120) θέσεων Ιεροδιδα¬ 
σκάλων Ισλαμικής θρησκείας στις Μουφτείες της Θρά¬ 
κης. Οι Ιεροδιδάσκαλοι θα προσληφθούν με σύμβαση 
εργασίας ορισμένου χρόνου διάρκειας εννέα (9) μηνών. 
Το έργο των Ιεροδιδασκάλων είναι η διδασκαλία του Κο¬ 
ρανίου στα Τεμένη της Θράκης ή εφόσον το επιθυμούν 
και προκύψει σχετική ανάγκη και σε Δημόσια Σχολεία 
της Πρωτοβάθμιας και Δευτεροβάθμιας Εκπαίδευσης 
της Θράκης, σε μαθητές μέλη της Μουσουλμανικής 
μειονότητας που έχουν απαλλαγεί από το μαθημάτων 
Θρησκευτικών, κατόπιν σχετικής απόφασης του αρμο¬ 
δίου κατά περίπτωση Διευθυντή Πρωτοβάθμιας ή Δευ¬ 
τεροβάθμιας Εκπαίδευσης. Επίσης, οι Ιεροδιδάσκαλοι 
μπορούν, εφόσον το επιθυμούν, κατόπιν σχετικής από¬ 
φασης του Περιφερειακού Διευθυντή Εκπαίδευσης Ανα¬ 
τολικής Μακεδονίας - Θράκης, να διδάσκουν μαθήματα 
θρησκευτικής Μουσουλμανικής εξειδίκευσης, καθώς και 
την Αραβική γλώσσα στα Μουσουλμανικά Ιεροσπουδα¬ 
στήρια της Θράκης, εφόσον έχουν τα αναγκαία τυπικά 
και ουσιαστικά προσόντα, έστω και αν δεν κατέχουν 
παιδαγωγική και διδακτική επάρκεια. Επιπλέον, προς 
κάλυψη επειγουσών αναγκών, μπορούν με απόφαση 
του οικείου Μουφτή να προσφέρουν τις υπηρεσίεςτους 
στην Κεντρική Υπηρεσία της Μουφτείας, ως βοηθητικό 
διοικητικό προσωπικό και εντός του νομίμου ωραρίου. 
Σε περίπτωση που ο Ιεροδιδάσκαλος δεχθεί να προσφέ¬ 
ρει τις υπηρεσίες του σε Σχολείο ή σε Μουσουλμανικό 
Ιεροσπουδαστήριο ή στην Κεντρική Υπηρεσία της Μου¬ 
φτείας, τεκμαίρεται ότι τροποποιείται ανάλογα η σύμβα¬ 
ση εργασίας με σύμφωνη γνώμη και των δύο μερών, με 
αντίστοιχη μείωση της βασικής του απασχόλησης στα 
Τεμένη όπου τοποθετήθηκε. Οι Ιεροδιδάσκαλοι που θα 
αποδεχθούν να προσφέρουν τις ανωτέρω υπηρεσίες, 
δεν θεωρείται ότι παρέχουν πρόσθετες υπηρεσίες πέραν 
των συμβατικών, ούτε δικαιούνται πρόσθετης αμοιβής. 
Κατόπιν αιτήματος του ενδιαφερομένου και σύμφωνης 
γνώμης των ενδιαφερομένων Μουφτήδων επιτρέπεται 
η διάθεση Ιεροδιδασκάλου για την παροχή αντίστοιχου 
έργου σε Μουφτεία διαφορετική από εκείνη που προ- 
σλήφθηκε. Οι θέσεις κατά Μουφτεία έχουν ως εξής: 

α) ΜΟΥΦΤΕΙΑ ΚΟΜΟΤΗΝΗΣ: Πενήντα πέντε (55) θέ¬ 
σεις. 

β) ΜΟΥΦΤΕΙΑ ΞΑΝΘΗΣ: Τριάντα πέντε (35) θέσεις. 

γ) ΜΟΥΦΤΕΙΑ ΔΙΔΥΜΟΤΕΙΧΟΥ: Τριάντα (30) θέσεις. 

ΚΕΦΑΛΑΙΟ Α' 

I. ΓΕΝΙΚΑ ΠΡΟΣΟΝΤΑ 

Οι υποψήφιοι πρέπει: 

α) Να είναι Έλληνες πολίτες μόνιμοι κάτοικοι Θράκης, 
μέλη της Μουσουλμανικής μειονότητας. 


β) Να έχουν συμπληρώσει, οι μεν υποψήφιοι κατη¬ 
γορίας Π.Ε. και Δ.Ε. το 21 ο έτος της ηλικίας τους, οι δε 
υποψήφιοι κατηγορίας Υ.Ε. το 20ο έτος. 

γ) Να έχουν εκπληρώσει τις στρατιωτικές τους υποχρε¬ 
ώσεις ή να έχουν απαλλαγεί νομίμως από αυτές. 

δ) Να μην υπάρχει κώλυμα από ποινική καταδίκη, στε¬ 
ρητική ή επικουρική δικαστική συμπαράσταση, όπως 
ορίζεται στο άρθρο 8 του ν. 3528/2007 (ΦΕΚ 26 Α'). 

ε) Να έχουν την υγεία και τη φυσική καταλληλότητα για 
την άσκηση των καθηκόντων της συγκεκριμένης θέσης, 
στ) Να μην έχουν υπερβεί το 67ο έτος της ηλικίας τους. 

II. ΤΙΤΛΟΙ ΣΠΟΥΔΩΝ 

Οι απαιτούμενοι τίτλοι εκπαίδευσης κατά κατηγορία 
είναι οι ακόλουθοι: 
α) Για την κατηγορία Π.Ε. ήΤ.Ε.: 

Πτυχίο Εισαγωγικής Κατεύθυνσης Μουσουλμανικών 
Σπουδών του Τμήματος θεολογίας της θεολογικής Σχο¬ 
λής του Αριστοτελείου Πανεπιστημίου Θεσσαλονίκης ή 
πτυχίο Μουσουλμανικών Σπουδών Ανώτατης θεολογικής 
Σχολής της αλλοδαπής. Σε περίπτωση που οι υποψήφιοι με 
τα ανωτέρω τυπικά προσόντα υπολείπονται των θέσεων 
που έχουν προκηρυχθεί, επιτρέπεται ο διορισμός σε θέση 
Ιεροδιδασκάλου και κατόχων πτυχίου Ανώτατου Εκπαιδευ¬ 
τικού Ιδρύματος της ημεδαπής, εφόσον οι τελευταίοι είναι 
απόφοιτοι των Ιεροσπουδαστηρίων της Θράκης. 

β) Για την κατηγορία Δ.Ε.: Κατά την πρώτη εφαρμογή 
του ν. 4115/2013 (ΦΕΚ 24 Α') και πάντως όχι πέραν της 
πρώτης πενταετίας γίνονται δεκτοί και υποψήφιοι με 
απολυτήριο τίτλο εκπαιδευτικού ιδρύματος Δευτερο¬ 
βάθμιας Εκπαίδευσης οι οποίοι έχουν υπηρετήσει επί 
δεκαετία ως Ιεροδιδάσκαλοι (υπόδειγμα της σχετικής 
βεβαίωσης περιλαμβάνεται στο τέλος της παρούσας 
προκήρυξης) ή απόφοιτοι της Ειδικής Παιδαγωγικής 
Ακαδημίας Θεσσαλονίκης (Ε.Π.Α.Θ.) που έχουν εμπειρία 
διδασκαλίας του Κορανίου. 

γ) Για την κατηγορία Υ.Ε.: Κατά την πρώτη εφαρμογή 
του ν. 4115/2013 (ΦΕΚ 24 Α') και πάντως όχι πέραν της 
πρώτης πενταετίας γίνονται δεκτοί και υποψήφιοι με 
απολυτήριο τίτλο Γυμνασίου ή σχολείου Πρωτοβάθμιας 
Εκπαίδευσης οι οποίοι έχουν υπηρετήσει επί δεκαετία 
ως Ιεροδιδάσκαλοι (υπόδειγμα της σχετικής βεβαίωσης 
περιλαμβάνεται στο τέλος της παρούσας προκήρυξης). 

Δεν απαιτείται βεβαίωση δεκαετούς προϋπηρεσίας ως 
Ιεροδιδασκάλων για όσους έχουν ήδη υπηρετήσει του¬ 
λάχιστον επί εννέα (9) μήνες σε θέση Ιεροδιδάσκαλου, 
καθώς επίσης και για τους αποφοίτους των Ιεροσπουδα¬ 
στηρίων Εχίνου και Κομοτηνής οι οποίοι γίνονται δεκτοί 
κατά την πρώτη εφαρμογή του ν. 4115/2013 (ΦΕΚ 24 Α') 
και πάντως όχι πέραν της πρώτης πενταετίας. 

Εάν ο τίτλος έχει αποκτηθεί στην αλλοδαπή απαιτείται: 
α) Για τίτλους Μουσουλμανικών Σπουδών Ανώτα¬ 
της Θεολογικής Σχολής: Πράξη αναγνώρισης από τον 
Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π., πρώην 
ΔΙ.Κ.Α.Τ.Σ.Α.) περί ισοτιμίας του τίτλου. 

Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 
απαιτείται βεβαίωση από το εκπαιδευτικό ίδρυμα που 

χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

β) Για τίτλους Δευτεροβάθμιας μηΤεχνικής ή μη Επαγ¬ 
γελματικής Εκπαίδευσης απαιτείται βεβαίωση ισοτιμίας 
από την αρμόδια Διεύθυνση του Υπουργείου Παιδείας, 
Έρευνας και Θρησκευμάτων ή από τις κατά τόπους Διευ¬ 
θύνσεις Δευτεροβάθμιας Εκπαίδευσης της ημεδαπής και 
για Τεχνική και Επαγγελματική Εκπαίδευση αλλοδαπής, 
πράξη ισοτιμίας και κατάταξης της επιτροπής ισοτιμι¬ 
ών του Οργανισμού Επαγγελματικής Εκπαίδευσης και 
Κατάρτισης (Ο.Ε.Ε.Κ.) ή του Εθνικού Οργανισμού Πιστο¬ 
ποίησης Προσόντων και Επαγγελματικού Προσανατολι¬ 
σμού (Ε.Ο.Π.Π.Ε.Π.) και βεβαίωση για την αντιστοιχία του 
βαθμού από την αρμόδια Διεύθυνση του Υπουργείου 
Παιδείας, Έρευνας και θρησκευμάτων σε εικοσάβαθμη 
κλίμακα. 

γ) Για τίτλους Υποχρεωτικής Εκπαίδευσης, βεβαίωση 
ισοτιμίας από την αρμόδια Διεύθυνση του Υπουργείου 
Παιδείας, Έρευνας και θρησκευμάτων ή από τις κατά 
τόπους Διευθύνσεις Δευτεροβάθμιας Εκπαίδευσης της 
ημεδαπής. 

δ) Εξαιρούνται από την υποχρέωση προσκόμισης 
πράξης αναγνώρισης για την ισοτιμία και την αντιστοι¬ 
χία του τίτλου, όσοι υποψήφιοι υποβάλλουν αποφάσεις 
αναγνώρισης επαγγελματικών προσόντων, οι οποίες 
χορηγήθηκαν από: 

ί) το Συμβούλιο Αναγνώρισης Επαγγελματικών Προσό¬ 
ντων (Σ.Α.Ε.Π.) του άρθρου 55 του π.δ. 38/2010 (ΦΕΚ 78 
Α') όπως αντικαταστάθηκε και ισχύει με την παρ. αριθ. 
016 (20) του άρθρου 1 του ν. 4093/2012, (ΦΕΚ 222 Α'), 
«Προσαρμογή της ελληνικής νομοθεσίας στην Οδηγία 
2005/36/ΕΚτου Ευρωπαϊκού Κοινοβουλίου καιτουΣυμ- 
βουλίουτης 7ης Σεπτεμβρίου 2005, σχετικά με την ανα¬ 
γνώριση των επαγγελματικών προσόντων» ή 

ϋ) το Συμβούλιο Αναγνώρισης Επαγγελματικής Ισο¬ 
τιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) 
του άρθρου 10 του π.δ. 165/2000, (ΦΕΚ 149 Α') «Προ¬ 
σαρμογή της Ελληνικής Νομοθεσίας με ένα γενικό σύ¬ 
στημα αναγνώρισης των διπλωμάτωνΤριτοβάθμιας Εκ¬ 
παίδευσης που πιστοποιούν επαγγελματική εκπαίδευση 
ελάχιστης διάρκειας τριών ετών, σύμφωνα με την οδηγία 
89/48/ΕΟΚ του Συμβουλίου των Ευρωπαϊκών Κοινοτή¬ 
των» όπως τροποποιήθηκε με τη παρ. 4 του άρθρου 60 
του π.δ. 38/2010, (ΦΕΚ 78 Α'), ή 

Μι) το Συμβούλιο Επαγγελματικής Αναγνώρισης Τίτλων 
Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 
13 και 14 του π.δ. 231/1998, (ΦΕΚ 178 Α') «Δεύτερο γε¬ 
νικό σύστημα αναγνώρισης της επαγγελματικής εκπαί¬ 
δευσης, το οποίο συμπληρώνει την οδηγία 89/48/ΕΟΚ, 
σύμφωνα με τις οδηγίες 92/51 /ΕΟΚ του Συμβουλίου των 
Ευρωπαϊκών Κοινοτήτων, 94/38/ΕΚ και 95/43/ΕΚ της Επι¬ 
τροπής των Ευρωπαϊκών Κοινοτήτων» όπως τροποποιή¬ 
θηκε με τη παρ. 4 του άρθρου 60 του π.δ. 38/2010, (ΦΕΚ 
78 Α') και την παρ. 40 του άρθρου 30 του ν. 4111/2013, 
(ΦΕΚ 18 Α') «Προσαρμογή της ελληνικής νομοθεσίας 
στην Οδηγία 2005/36/ΕΚτου Ευρωπαϊκού Κοινοβουλίου 
και του Συμβουλίου της 7ης Σεπτεμβρίου 2005, σχετικά 
με την αναγνώριση των επαγγελματικών προσόντων, 
και άλλες διατάξεις». 


Οι υποψήφιοι δύνανται να προσκομίσουν με την αίτη¬ 
ση τους οποιοδήποτε άλλο έγγραφο ενισχύει την υπο¬ 
ψηφιότητα τους, ως προς το αντικείμενο διδασκαλίας 
του Κορανίου σταΤεμένη ή την αυξημένη παιδαγωγική 
επάρκεια - κατάρτιση τους για τη διδασκαλία του Κορα¬ 
νίου στα σχολεία Π/θμιας και Δ/θμιας Εκπ/σης (πτυχίο 
Ειδικής Παιδαγωγικής Ακαδημίας Θεσσαλονίκης). 

ΚΕΦΑΛΑΙΟ Β' 

ΥΠΟΒΟΛΗ ΑΙΤΗΣΕΩΝ 

Για τη συμμετοχή στη διαδικασία οι ενδιαφερόμενοι 
πρέπει να συμπληρώσουν τη σχετική αίτηση, υπόδειγ¬ 
μα της οποίας περιλαμβάνεται στο τέλος της παρούσας 
προκήρυξης ή μπορούν να την προμηθευτούν από τις 
οικείες Μουφτείες, τις κατά τόπους Διευθύνσεις Δευτε¬ 
ροβάθμιας Εκπαίδευσης, καθώς και από το δικτυακό 
ιστότοπο του Υπουργείου Παιδείας, Έρευνας και Θρη¬ 
σκευμάτων (Γιΐΐρ://νν\Λ/\Λ/.ιηίηθάυ.9ον.9Γ) και να την 
υποβάλουν είτε αυτοπροσώπως είτε ταχυδρομικώς με 
συστημένη επιστολή σε φάκελο μεγέθους Α4, στις ακό¬ 
λουθες διευθύνσεις: 

α) Διεύθυνση Δευτεροβάθμιας Εκπαίδευσης Ξάνθης, 
Διοικητήριο, Τ.Κ. 671 00, Ξάνθη, Τ.Θ. 157. (Τηλ: 25413- 
50303 Θεοδωρίδης Χρήστος και τηλ: 25413-50294 Πι- 
πέλη Γεωργία). 

β) Διεύθυνση Δευτεροβάθμιας Εκπαίδευσης Ρο¬ 
δόπης, Στ. Κυριακίδη 91, Τ.Κ. 691 00, Κομοτηνή. (Τηλ: 
25310-25292 Κολλημένου Ελένη, Περοπούλου Χαρί- 
κλεια και τηλ. 25310-25273 Νινιός Χρήστος, Κολάτσου 
Παναγιώτα). 

γ) Διεύθυνση Δευτεροβάθμιας Εκπαίδευσης Έβρου, 
Δήμητρας 19,Τ.Κ. 681 00, Αλεξανδρούπολη. (Τηλ: 25513- 
55385 Χαραλαμπίδου Μαρίνα, τηλ. 25513-55386 Μώρου 
Γεωργία). 

Στην περίπτωση αποστολής των αιτήσεων ταχυδρο¬ 
μικώς το εμπρόθεσμο των αιτήσεων κρίνεται με βάση 
την ημερομηνία της ταχυδρομικής σήμανσης που φέρει 
ο φάκελος της αποστολής, ο οποίος μετά την αποσφρά¬ 
γιση του επισυνάπτεται στην αίτηση του υποψηφίου. 

Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/86 και η ανακρίβεια των δηλουμέ- 
νων στοιχείων επισύρει τις προβλεπόμενες ποινικές και 
διοικητικές κυρώσεις. 

Επισημαίνεται ειδικώς ότι οι υποψήφιοι πρέπει να προ¬ 
σέξουν ιδιαιτέρως την ορθή συμπλήρωση του εντύπου 
της αίτησης τους ώστε αυτή: 

α) Να είναι πλήρης και υπογεγραμμένη και 

β) Να ανταποκρίνεται απολύτως, καθόσον αφορά στις 
επικαλούμενες ιδιότητες και στα προσόντα τους. 

Η ευθύνη της σωστής συμπλήρωσης της αίτησης είναι 
αποκλειστικά του υποψηφίου. 

Στην αίτηση πρέπει να επισυνάπτει ο υποψήφιος σε 
αντίγραφα όλα τα απαιτούμενα από την προκήρυξη δι- 
καιολογητικά, σύμφωνα με τα οριζόμενα στο κατωτέρω 
ΚΕΦΑΛΑΙΟ Γ' της παρούσας. Αν δεν προσκομισθούν, ο 
υποψήφιος τίθεται εκτός διαδικασίας και η αίτηση του 
απορρίπτεται. Επίσης αποκλείεται από την περαιτέρω 
διαδικασία ο υποψήφιος που υποβάλλει ανυπόγραφη 
ή εκπρόθεσμη αίτηση. 

Από τα προβλεπόμενα δικαιολογητικά, δύναται να εξαι¬ 
ρεθεί κατά την υποβολή των αιτήσεων, το Πιστοποιητικό 
Στρατολογίας και το αντίγραφο Ποινικού Μητρώου τα 
οποία θα αναζητηθούν αυτεπάγγελτα από την Υπηρεσία. 

Αντικατάσταση της αίτησης ή διόρθωση αυτής ή υπο¬ 
βολή συμπληρωματικών δικαιολογητικών γίνεται μόνο 
μέχρι τη λήξη της προθεσμίας υποβολής των αιτήσε¬ 
ων. Η νέα αίτηση πρέπει απαραίτητα να αναγράφει στο 
επάνω μέρος του εντύπου με κεφαλαία γράμματα «ΓΙΑ 
ΑΝΤΙΚΑΤΑΣΤΑΣΗ» άλλως ενδέχεται να μη ληφθεί υπόψη. 

Η προθεσμία υποβολής των αιτήσεων είναι αποκλει¬ 
στική, αρχίζει από την επόμενη της δημοσίευσης της 
περίληψης της παρούσας προκήρυξης στο φύλλο Εφη- 
μερίδαςτης Κυβέρνησης και λήγει δέκα ημέρες (10) από 
την τελευταία δημοσίευση στον τύπο. 

Οι υποψήφιοι έχουν δικαίωμα να υποβάλουν αίτηση 
εκδήλωσης ενδιαφέροντος για θέση Ιεροδιδασκάλου 
Ισλαμικής θρησκείας σε μία και μόνο Μουφτεία. ανεξάρ¬ 
τητα από τον τόπο διαμονής τους στη Θράκη. 

Οι Διευθύνσεις Δευτεροβάθμιας Εκπαίδευσης Έβρου, 
Ξάνθης και Ροδόπης συγκεντρώνουν τις αιτήσεις των 
ενδιαφερομένων. Μετο αριθ. Φ.8.2/38/5101/30-6-2016 
(ΥΠΠΕΘ 111011/Θ1/3-7-2017) έγγραφο του Περιφερει¬ 
ακού Διευθυντή Πρωτοβάθμιας και Δευτεροβάθμιας Εκ¬ 
παίδευσης Ανατολικής Μακεδονίας και Θράκης, έπειτα 
από πρόταση των οικείων Διευθυντών Δευτεροβάθμι¬ 
ας Εκπαίδευσης, ορίστηκαν οι ανωτέρω αναφερόμενοι 
υπάλληλοι, ως αρμόδιοι για την παραλαβή των αιτήσεων, 
τον έλεγχο της ακρίβειας και της πληρότητας των δη- 
λουμένων στοιχείων, τον έλεγχο των δικαιολογητικών 
και όποιου άλλου εγγράφου προβλέπεται από την προ¬ 
κήρυξη, την αυτεπάγγελτη αναζήτηση του αντιγράφου 
Ποινικού Μητρώου και του Πιστοποιητικού Στρατολο¬ 
γίας, καθώς και την ενημέρωση των υποψηφίων. Μετά 
την ολοκλήρωση της διαδικασίας υποβολής αιτήσεων, οι 
αρμόδιες Διευθύνσεις Δευτεροβάθμιας Εκπαίδευσης τις 
διαβιβάζουν στον Γραμματέα των Επιτροπών Επιλογής 
Ιεροδιδασκάλων. Ο Γραμματέας των Επιτροπών Επιλογής 
Ιεροδιδασκάλων τηρεί τα πρακτικά των συνεδριάσεων 
και μαζί με τον Πρόεδρο φέρουν την ευθύνη τήρησης και 
σύνταξηςτων οικείων πρακτικών. Επιπρόσθετα, ο Γραμ¬ 
ματέας διευκολύνει και υποστη ρίζει με κάθε πρόσφορο 
τρόπο το διοικητικό έργο της επιτροπής για την ομαλή, 
απρόσκοπτη και αποτελεσματική άσκηση των καθηκό¬ 
ντων της. Η ηλεκτρονική διεύθυνση του γραμματέα για 
κάθε επικοινωνία είναι: ίθΐ'οάίά@5<:Γι.9ΐ' 

Έδρα των Επιτροπών Επιλογής Ιεροδιδασκάλων ορί¬ 
ζεται η Περιφερειακή Διεύθυνση Πρωτοβάθμιας και 
Δευτεροβάθμιας Εκπαίδευσης Ανατολικής Μακεδονίας 
και Θράκης. 

ΚΕΦΑΛΑΙΟ Γ' 

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ - 

ΠΙΣΤΟΠΟΙΗΤΙΚΑ ΣΥΜΜΕΤΟΧΗΣ 
(ΠΡΕΠΕΙ ΝΑ ΕΧΟΥΝ ΕΚΔΟΘΕΙ ΜΕΧΡΙΤΗΝ ΗΜΕΡΟΜΗΝΙΑ 
ΛΗΞΗΣΤΗΣ ΠΡΟΘΕΣΜΙΑΣ ΥΠΟΒΟΛΗΣΤΩΝ ΑΙΤΗΣΕΩΝ) 
Οι υποψήφιοι υποβάλλουν την αναφερόμενη στο ΚΕ¬ 
ΦΑΛΑΙΟ Β' της παρούσας αίτηση συνοδευόμενη από τα 
κάτωθι δικαιολογητικά: 


α) Φωτοαντίγραφο των δύο (2) όψεων του Αστυνο¬ 
μικού Δελτίου Ταυτότητας ή της σχετικής προσωρινής 
βεβαίωσης της αρμόδιας αρχής ή των κρίσιμων σελίδων 
του διαβατηρίου (δηλ. αυτών όπου αναφέρονται ο αριθ¬ 
μός και τα στοιχεία ταυτότητας του κατόχου). 

β) Πιστοποιητικό γεννήσεως, οικογενειακής κατάστα¬ 
σης ή οποιοδήποτε δημόσιο έγγραφο (π.χ. απολυτήριο 
Μουσουλμανικού Ιεροσπουδαστηρίου) από το οποίο να 
προκύπτει το θρήσκευμα. 

γ) Βιογραφικό σημείωμα, υπόδειγμα του οποίου περι¬ 
λαμβάνεται στο τέλος της παρούσας προκήρυξης. 

δ) Υπεύθυνη δήλωση από την οποία θα προκύπτει ότι 
δεν συντρέχουν κωλύματα διορισμού. 

ε) Αντίγραφο τίτλου σπουδών (όπως Κεφάλαιο Α, II). 

Όσοι έχουν υπηρετήσει επί τουλάχιστον 9 μήνες ως 
Ιεροδιδάσκαλοι, θα υποβάλλουν μόνο το βιογραφικό 
τους σημείωμα, υπεύθυνη δήλωση από την οποία να 
προκύπτει ότι δεν έχουν μεταβληθεί τα στοιχεία που 
αναγράφονται στα δικαιολογητικά που είχαν καταθέσει 
κατά την προηγούμενη πρόσληψη τους, καθώς επίσης 
και υπεύθυνη δήλωση από την οποία θα προκύπτει ότι 
δεν συντρέχουν κωλύματα διορισμού. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΠΙΛΟΓΗΣ 

Η επιλογή των υποψηφίων Ιεροδιδασκάλων για την 
κάθε Μουφτεία θα γίνει από την αντίστοιχη πενταμελή 
Επιτροπή, σύμφωνα με το άρθρο 38 του ν. 3536/2007 
όπως αντικαταστάθηκε από το άρθρο 53 του ν. 4115/ 
2013 και τροποποιήθηκε με το άρθρο 6 του ν. 4283/2014 
(ΦΕΚ 189 Α'), «Ίδρυση και οργάνωση Συμβουλίου Εθνι¬ 
κής Πολιτικής για την Παιδεία και άλλες διατάξεις». 

Η Επιτροπή Επιλογής Ιεροδιδασκάλων ελέγχει τα δικαι- 
ολογητικά των υποψηφίων και αποκλείει με αιτιολογη¬ 
μένη απόφαση της τους υποψηφίους που δεν πληρούν 
τους όρους του νόμου και της προκήρυξης. 

Ακολούθως ανακοινώνει τους πίνακες με τα ονό¬ 
ματα των υποψηφίων που πληρούν τους όρους του 
νόμου και της προκήρυξης στις αρμόδιες Μουφτείες 
και Διευθύνσεις Δευτεροβάθμιας Εκπαίδευσης. Οι 
υποψήφιοι έχουν δικαίωμα ένστασης κατά των πι¬ 
νάκων, το αργότερο εντός πέντε (5) ημερών από την 
ανάρτησή τους. 

Οι ενστάσεις κατατίθενται στις αρμόδιες Διευθύνσεις 
Δευτεροβάθμιας Εκπαίδευσης οι οποίες υποχρεούνται 
να τις αποστείλουν άμεσα στην έδρα των Επιτροπών 
επιλογής Ιεροδιδασκάλων. 

Η Επιτροπή επιλογής Ιεροδιδασκάλων μετά τη λήξη 
της προθεσμίας των ενστάσεων, συνεδριάζει προκει- 
μένου να εξετάσει τις πιθανές ενστάσεις και καταρτίζει 
τους πίνακες των υποψηφίων Ιεροδιδασκάλων που 
έχουν δικαίωμα να συμμετάσχουν στη διαδικασία της 
συνέντευξης. 

Στη συνέχεια η Επιτροπή επιλογής Ιεροδιδασκάλων, 
ανακοινώνει τις ακριβείς ημερομηνίες και τον τόπο 
που θα διενεργηθεί η συνέντευξη των υποψηφίων που 
πληρούν τα τυπικά προσόντα και έχουν προσκομίσει 
όλα τα απαραίτητα δικαιολογητικά. Η σχετική ανα¬ 
κοίνωση αποστέλλεται επίσης στην κατά περίπτωση 

αρμόδια Μουφτεία και Διεύθυνση Δευτεροβάθμιας 
Εκπαίδευσης οι οποίες αναρτούν το πρόγραμμα διε¬ 
νέργειας της συνέντευξης στον πίνακα ανακοινώσε¬ 
ων τους και ενημερώνουν τους υποψήφιους με κάθε 
πρόσφορο μέσο. 

Για την όσο το δυνατόν αντικειμενικότερη και δικαιό¬ 
τερη αξιολόγηση των υποψηφίων ακολουθείται η εξής 
διαδικασία από την Επιτροπή Επιλογής Ιεροδιδασκάλων: 

Α) Η αξιολόγηση αφορά τρία διαφορετικά πεδία: 

1. Θεολογικές γνώσεις, 

2. Παιδαγωγικές γνώσεις, 

3. Προσωπικότητα - Εμπειρία - Προϋπηρεσία - Ήθος 

Β) Κάθε πεδίο βαθμολογείται από κάθε μέλος της 

οικείας Επιτροπής με κλίμακα από μηδέν (0) έως είκο¬ 
σι (20), με βάση το δέκα (10). Οι υποψήφιοι πρέπει να 
έχουν τουλάχιστον τη βάση και στα τρία ανωτέρω ανα- 
φερόμενα διαφορετικά πεδία. Σε αντίθετη περίπτωση 
απορρίπτονται. 

Γ) Κάθε μέλος της οικείας Επιτροπής απευθύνει μία 
τουλάχιστον ερώτηση στον υποψήφιο Ιεροδιδάσκα¬ 
λο, ανάλογα με τις σπουδές και το επιστημονικό του 
υπόβαθρο και πιο συγκεκριμένα ερωτήσεις θεολογι- 
κού και θρησκευτικού ενδιαφέροντος, ερωτήσεις που 
αφορούν στη δομή και σύνταξη της Αραβικής γλώσ¬ 
σας, την απαγγελία και τον τρόπο διενέργειας των κα- 
θημερινών αλλά και ειδικών προσευχών, ερωτήσεις 
που περικλείουν την Ισλαμική ιστορία και το Ισλαμικό 
δίκαιο και τέλος ερωτήσεις που αφορούν τον τρόπο 
τέλεσης ιεροπραξιών, όπως του γάμου και της κηδεί¬ 
ας. Επιπλέον, ερωτήσεις παιδαγωγικού περιεχομένου, 
καθώς και ερωτήσεις σχετικά με την προϋπηρεσία και 
την εμπειρία του υποψηφίου. Τα ανωτέρω είναι ενδει¬ 
κτικά και σε καμία περίπτωση δεν περιορίζουν τα μέλη 
της Επιτροπής να απευθύνουν οποιαδήποτε ερώτηση 
επιθυμούν στον συνεντευξιαζόμενο. 

Δ) Κάθε υποψήφιος Ιεροδιδάσκαλος είναι υποχρεωμέ¬ 
νος να αναγνώσει ή να απαγγείλει ένα ή και περισσότερα 
εδάφια από το Ιερό Κοράνι, που θα του υποδείξουν τα 
μέλη της Επιτροπής. 

Οι υποψήφιοι δικαιούνται να εγγραφούν στους πί¬ 
νακες κατάταξης εφόσον κριθούν από την Επιτροπή 
Επιλογής Ιεροδιδασκάλων ότι διαθέτουν αυξημένες 
ικανότητες ως προς τις ιδιαιτερότητες της διδασκαλίας 
του Κορανίου σταΤεμένη και στα σχολεία ή τα Ιεροσπου¬ 
δαστήρια και ότι το ήθος, η προσωπικότητα τους και η 
εν γένει δραστηριότητα τους προσήκουν προςτο σκοπό 
αυτό. Στην περίπτωση κατά την οποία η Επιτροπή Επι¬ 
λογής Ιεροδιδασκάλων αποφασίσει κατά πλειοψηφία ότι 
ο υποψήφιος δεν πληροί τις παραπάνω προϋποθέσεις 
δεν εντάσσεται στους πίνακες κατάταξης. 

Στο πρακτικό της Επιτροπής καταγράφεται η αξιο¬ 
λογική σειρά και ο βαθμός των υποψηφίων ανά πεδίο. 
Οι πίνακες κατάταξης των υποψηφίων προς πρόσληψη 
αποστέλλονται στην οικεία κατά περίπτωση Μουφτεία 
και τη Διεύθυνση Δευτεροβάθμιας Εκπαίδευσης για την 
ανάρτηση στον πίνακα ανακοινώσεων τους. Οι ανωτέρω 
πίνακες πρέπει να αναρτηθούν το αργότερο μέσα σε 
πέντε (5) ημέρες από την τελευταία ατομική συνέντευ¬ 
ξη. Σημειώνεται ότι η αναγραφή των ονομάτων στους 


πίνακες είναι με αλφαβητική και όχι αξιολογική σειρά. Οι 
υποψήφιοι έχουν δικαίωμα ένστασης κατά των πινάκων 
κατάταξης, εντός πέντε (5) ημερών από την ανάρτηση 
τους. 

Οι ενστάσεις κατατίθενται στις αρμόδιες Διευθύνσεις 
Δευτεροβάθμιας Εκπαίδευσης, οι οποίες υποχρεούνται 
να τις αποστείλουν άμεσα στην έδρα των Επιτροπών 
επιλογής Ιεροδιδασκάλων. 

Οι ενστάσεις εξετάζονται από τις αρμόδιες Επιτροπές 
επιλογής και εφόσον διαπιστωθεί οποιαδήποτε πλημμέ- 
λεια που δέχεται διόρθωση, προβαίνουν σε ανασύνταξη 
των πινάκων. 

Τα πρακτικά της Επιτροπής υπογράφονται από τον 
οικείο Μουφτή, τα μέλη της Επιτροπής και τον/την Γραμ¬ 
ματέα και σφραγίζονται με τη σφραγίδα της οικείας Μου- 
φτείας. 

ΚΕΦΑΛΑΙΟ Ε' 

ΚΥΡΩΣΗ ΠΙΝΑΚΩΝ - ΠΡΟΣΛΗΨΗ 

Οι τελικοί πίνακες κατά φθίνουσα αξιολογική σειρά 
κατάταξης υποβάλλονται για κύρωση στον Υπουργό 
Παιδείας, Έρευνας και θρησκευμάτων. 

Μετά την κύρωση των πινάκων εκδίδονται οι Αποφά¬ 
σεις του Υπουργού Παιδείας, Έρευνας και θρησκευμάτων 
με τις οποίες προσλαμβάνονται για κάθε Μουφτεία οι 
Ιεροδιδάσκαλοι, στις οποίες η αναγραφή των ονομάτων 
είναι με αλφαβητική σειρά. Στη συνέχεια οι Υπουργικές 
Αποφάσεις με τους προσληφθέντες κοινοποιούνται στην 
οικεία Μουφτεία, στην Περιφερειακή Διεύθυνση Πρωτο¬ 
βάθμιας και Δευτεροβάθμιας Εκπαίδευσης Ανατολικής 
Μακεδονίας και Θράκης και στην οικεία Διεύθυνση Δευ¬ 
τεροβάθμιας Εκπαίδευσης. 

Οι ενδιαφερόμενοι υπογράφουν τις σχετικές συμβά¬ 
σεις πρόσληψης στις οποίες ορίζεται η διάρκεια και η 
Μουφτεία στην οποία θα ασκήσουν τα καθήκοντα τους 
και στη συνέχεια αποστέλλονται για υπογραφή στον Πε¬ 
ριφερειακό Διευθυντή Πρωτοβάθμιας και Δευτεροβάθ¬ 
μιας Εκπαίδευσης Ανατολικής Μακεδονίας και Θράκης, 
δυνάμει της αριθ. 69233/Α3/21-5-2013 (ΦΕΚ 1333/Β7 
3-6-2013), εξουσιοδότησης του Υπουργού Παιδείας και 
θρησκευμάτων, Πολιτισμού και Αθλητισμού. Αντίγραφα 
των διοικητικών πράξεων με τις οποίες οι ενδιαφερόμε¬ 
νοι ορίζονται να παρέχουν τις υπηρεσίες τους σε Τεμέ¬ 
νη, σχολεία ή στην Κεντρική Υπηρεσία της Μουφτείας, 
ως βοηθητικό διοικητικό προσωπικό, αποστέλλονται 
στη Διεύθυνση Θρησκευτικής Διοίκησης της Γενικής 
Γραμματείας θρησκευμάτων, Ανδρέα Παπανδρέου 37, 
Τ.Κ. 15180 Μαρούσι - Αττική. 

Σε περίπτωση που υποψήφιοι δεν αποδεχθούν την 
πρόσληψη ή σε περίπτωση που κενωθεί για οποιαδήπο¬ 
τε αιτία θέση Ιεροδιδασκάλου, προσλαμβάνεται ο επό¬ 
μενος κατά σειρά από τον οικείο πίνακα για το υπόλοιπο 
της θητείας. 

Σύμφωνα με την παρ. 5 του άρθρου 6 του ν. 4283/2014 
(ΦΕΚ 189 Α') με κοινή απόφαση των Υπουργών Παιδείας, 
Έρευνας και θρησκευμάτων, Οικονομικών και Διοικητι¬ 
κής Ανασυγκρότησης και κατά παρέκκλιση της παρ. 1 
του άρθρου 37 του ν. 3536/2007, μπορεί να παρατείνεται 
μονομερώς η ισχύς της σύμβασης εργασίας των υπη- 

ρετούντων με σύμβαση ιδιωτικού δικαίου ορισμένου 
χρόνου Ιεροδιδασκάλων. Οι συμβάσεις που παρατείνο- 
νται, λήγουν αυτόματα, χωρίς άλλη διατύπωση και χωρίς 
κανένα δικαίωμα αποζημίωσης, από την ημερομηνία έκ¬ 
δοσης της υπουργικής απόφασης περί πρόσληψης των 
επιτυχόντων που έχουν επιλεγεί κατόπιν της δημόσιας 
προκήρυξης, θεωρούμενης της ημερομηνίας αυτής και 
ως συμβατικής ημερομηνίας λήξεως της ισχύος τους. 
Σε κάθε περίπτωση, η παράταση που προβλέπεται στην 
ανωτέρω παράγραφο, δεν μπορεί να υπερβαίνει τους 
εννέα (9) μήνες. 

Οι προσληφθέντες Ιεροδιδάσκαλοι πρέπει κατά το 
χρόνο διορισμού τους να καταθέσουν στην οικεία υπη¬ 
ρεσία, τα λοιπά απαιτούμενα κατά το νόμο πιστοποιητικά 
και δικαιολογητικά διορισμού, άλλως οι υποψήφιοι τίθε¬ 
νται εκτός της διαδικασίας του διορισμού και καλούνται 
για αναπλήρωση οι αμέσως επόμενοι. 

Μετά την ολοκλήρωση της διαδικασίας επιλογής και 
πρόσληψης των Ιεροδιδασκάλων οι φάκελοι των υπο¬ 
ψηφίων φυλάσσονται στα αρχεία της Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης Ανατολικής Μακεδονίας και Θράκης. 


ΚΕΦΑΛΑΙΟ ΣΤ' 

ΔΗΜΟΣΙΕΥΣΗ ΤΗΣ ΠΡΟΚΗΡΥΞΗΣ 

Η προκήρυξη δημοσιεύεται στην Εφημερίδα της Κυ- 
βερνήσεως. Περίληψη της προκήρυξης δημοσιεύεται 
στις εφημερίδες: 

1. «ΕΛΕΥΘΕΡΗ ΘΡΑΚΗ» που εκδίδεται στην Αλεξαν¬ 
δρούπολη. 

2. «ΕΜΠΡΟΣ» που εκδίδεται στην Ξάνθη. 

3. «Ο ΧΡΟΝΟΣ» που εκδίδεται στην Κομοτηνή. 

Η απόφαση να αναρτηθεί στις Μουφτείες Ξάνθης, 
Κομοτηνής, Διδυμοτείχου, στις Διευθύνσεις Δευτερο¬ 
βάθμιας Εκπαίδευσης Ξάνθης, Κομοτηνής, Έβρου και 
να καταχωρηθεί στο δικτυακό ιστότοπο του Υπουργεί¬ 
ου Παιδείας, Έρευνας και Θρησκευμάτων (Γιΐΐρ://νννννν. 
ιπίηθάυ.ςον.ςΓ). 

Για περισσότερες πληροφορίες οι ενδιαφερόμενοι 
μπορούν να απευθύνονται στα τηλέφωνα που αναγρά¬ 
φονται στην παρούσα απόφαση. 

Το έντυπο της αίτησης, το έντυπο βιογραφικού σημει¬ 
ώματος και το έντυπο βεβαίωσης δεκαετούς προϋπηρε¬ 
σίας Ιεροδιδασκάλου (ένα για κάθε Μουφτεία) αποτε¬ 
λούν αναπόσπαστο μέρος της παρούσας προκήρυξης. 

Αριθμός Πρωτοκόλλου 



ΑΙΤΗΣΗ - ΥΠΕΥΘΥΝΗ ΔΗΛΩΣΗ 


Η ΑΙΤΗΣΗ ΣΥΜΠΛΗΡΩΝΕΤΑΙ ΜΕ 

ΣΥΜΜΕΤΟΧΗΣ ΣΤΗΝ ΠΡΟΚΗΡΥΞΗ ΠΛΗΡΩΣΗΣ ΘΕΣΕΩΝ 


ΚΕΦΑΛΑΙΑ 

ΙΕΡΟΔΙΔΑΣΚΑΛΩΝ ΣΤΙΣ ΜΟΥΦΤΕΙΕΣ ΤΗΣ ΘΡΑΚΗΣ 



(ΑΡΘΡΟ 53 ΤΟΥ ν. 4115/2013 & ΑΡΘΡΟ 6 ΤΟΥ ν.4283/2014) 



(Συμπληρώνεται από την Υπηρεσία) 


ΠΡΟΣ: 

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ 
ΓΕΝΙΚΗ ΓΡΑΜΜΑΤΕΙΑ ΘΡΗΣΚΕΥΜΑΤΩΝ 


ΔΙΕΥΘΥΝΣΗ ΘΡΗΣΚΕΥΤΙΚΗΣ ΔΙΟΙΚΗΣΗΣ 

ΕΠΙΤΡΟΠΗ ΕΠΙΛΟΓΗΣ ΙΕΡΟΔΙΔΑΣΚΑΛΩΝ ΙΣΛΑΜΙΚΗΣ 

ΘΡΗΣΚΕΙΑΣ ΣΤΗ ΜΟΥΦΤΕΙΑ. 

ΔΙΑ ΤΗΣ Δ/ΝΣΗΣ Δ/0 ΜΙΑΣ ΕΚΠ/ΣΗΣ. 


ΕΠΩΝΥΜΟ: (κεφαλαία) 
ΟΝΟΜΑ: (κεφαλαία) 


ΟΝΟΜΑ ΠΑΤΕΡΑ: (κεφαλαία) 
ΗΜΕΡΟΜΗΝΙΑ ΓΕΝΝΗΣΗΣ: 

ΑΡΙΘΜ. ΔΕΛΤΙΟΥ ΑΣΤ. ΤΑΥΤ.: 
ΜΟΝΙΜΗ ΚΑΤΟΙΚΙΑ: I 


ΤΗΛΕΦΩΝΑ: 
(με κωδικό) 


ΟΝΟΜΑ ΜΗΤΕΡΑΣ: 


I 1 I I I 1 1 I I 

ημέρα μήνας έτος 

I_I_ί_I_I_1_ϊ_1 

_I ί_1 ί. 

ΟΔΟΣ ΑΡΙΘ. 


Α.Φ.Μ. | | | | 


I I I I 


ΠΟΛΗ, ΔΗΜΟΣ Ή ΚΟΙΝ. 

θ-πιαίΙ: I 


.I ί 


ΣΤΑΘΕΡΟ 


ΚΙΝΗΤΟ 


Ενδιαφέρομαι για θέση Ιεροδιδασκάλου στη Μουφτεία: 

(Προσοχή: μία μόνο επιλογή. Σημειώστε X στο αντίστοιχο τετράγωνο) 


-άνθης 


□ 


Κομοτηνής 


□ 


Διδυμοτείχου 


□ 


Ενδιαφέρομαι να ασκήσω τα καθήκοντά μου σε: 

(Προσοχή: Η προτίμησή του ενδιαφερομένου είναι ενδεικτική και δεν δεσμεύει τον Μουφτή) 


Τέμενος 


□ 


Σχολείο 


□ 


Τέμενος και Σχολείο 


□ 


Συνημμένα καταθέτω τα παρακάτω απαιτούμενα από την προκήρυξη δικαιολογητικά. 


1 ). 6 ) 

2) . 7) . 

3) . 8) . 

4) . 9) 

5) . 10) 


ΥΠΕΥΘΥΝΗ ΔΗΛΩΣΗ 

Δηλώνω ότι έχω όλα τα απαιτούμενα από την προκήρυξη τυπικά προσόντα και ότι τα παραπάνω δηλωθέντα στοιχεία είναι ακριβή 
και αληθή καθώς και ότι δεν συντρέχουν κωλύματα διορισμού μου. Σε περίπτωση ανακρίβειας γνωρίζω ότι θα έχω τις συνέπειες που 
προβλέπονται από τις διατάξεις του ν.1599/1986. 

Ο υποψήφιος Ημερομηνία././2017 


(Υπογραφή) 

ΒΙΟΓΡΑΦΙΚΟ ΣΗΜΕΙΩΜΑ ΥΠΟΨΗΦΙΟΥ ΙΕΡΟΔΙΔΑΣΚΑΛΟΥ 

1. ΠΡΟΣΩΠΙΚΕΣ ΠΛΗΡΟΦΟΡΙΕΣ 

Όνομα :. 

Επώνυμο: . 

Πατρώνυμο: . 


Ημερομηνία νέννησης: ././. 

Φύλο: Άντρας. Γυναίκα. 


Ταχυδρομική διεύθυνση (οδό, πόλη, ταχυδρομικό κώδικα): 

Αριθμός σταθερού τηλεφώνου :. 

Αριθμός κινητού τηλεφώνου :. 

® Διεύθυνση ηλεκτρονικού ταχυδρομείου: . 

2. ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ / ΤΙΤΛΟΙ ΣΠΟΥΔΩΝ 

Από. έως.: 


Από 


έως 

Από 


έως 


3. ΓΕΝΙΚΗ ΕΠΑΓΓΕΛΜΑΤΙΚΗ ΕΜΠΕΙΡΙΑ 


Από. έως.απασχόληση η θέση που κατείχατε: 


Από. έως.απασχόληση η θέση που κατείχατε: 


Από. έως.απασχόληση η θέση που κατείχατε: 


Από. έως.απασχόληση η θέση που κατείχατε: 


Από. έως.απασχόληση ή θέση που κατείχατε: 

4. ΕΜΠΕΙΡΙΑ ΣΤΗ ΔΙΔΑΣΚΑΛΙΑ ΤΟΥ ΚΟΡΑΝΙΟΥ ΚΑΙ ΣΕ ΘΕΣΗ ΘΡΗΣΚΕΥΤΙΚΟΥ 

ΛΕΙΤΟΥΡΓΟΥ ΣΕ ΤΕΜΕΝΗ 

Από. έως.: 

Θέση (Ιμάμης, Χατίπης, Μουεζίνης):. 

Τέμενος:. 


Από. έως.: 

Θέση (Ιμάμης, Χατίπης, Μουεζίνης): 
Τέμενος:. 


Από. έως.: 

Θέση (Ιμάμης, Χατίπης, Μουεζίνης): 
Τέμενος:. 


Από. έως.: 

Θέση (Ιμάμης, Χατίπης, Μουεζίνης): 
Τέμενος:. 


Από. έως.: 

Θέση (Ιμάμης, Χατίπης, Μουεζίνης): 
Τέμενος:. 

5. ΓΛΩΣΣΕΣ 


ΓΛΩΣΣΑ 

ΜΕΤΡΙΑ 

ΚΑΛΑ 

ΠΟΛΥ ΚΑΛΑ 

ΑΡΙΣΤΑ 

















6. ΧΡΗΣΗ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 


ΧΡΗΣΗ Η/Υ 

ΜΕΤΡΙΑ 

ΚΑΛΑ 

ΠΟΛΥ ΚΑΛΑ 

ΑΡΙΣΤΑ 







ΥΠΟΓΡΑΦΗ 


ΗΜΕΡΟΜΗΝΙΑ 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ 
ΜΟΥΦΤΕΙΑ ΔΙΔΥΜΟΤΕΙΧΟΥ 
Διεύθυνση: Βρανά 34 Διδυμότειχο, Τ.Κ 68 300 
Τηλέφωνο: 25530 22266 

Διδυμότειχο,././20.... 


Αρ. Πρωτ.: 


Θέμα: «Βεβαίωση προϋπηρεσίας σε θέση Ιεροδιδασκάλου για την συμμετοχή στη 
διαδικασία πρόσληψης Ιεροδιδασκάλων Ισλαμικής Θρησκείας του άρθρου 53 του 
ν.4115/2013». 


Ο ΤΟΠΟΤΗΡΗΤΗΣ ΜΟΥΦΤΕΙΑΣ ΔΙΔΥΜΟΤΕΙΧΟΥ 


Έχοντας υπόψη: 

1. Την παράγραφο 1 του άρθρου 5 του ν.1920/1991 (ΦΕΚ Α' 11) η οποία ορίζει ότι ο 
Μουφτής στην περιφέρειά του «διορίζει, εποπτεύει και παύει τους μουσουλμάνους 
θρησκευτικούς λειτουργούς». 

2. Την με αρ. 88871/21-12-2016 (ΑΔΑ: Ω4ΧΣΟΡΙΧ-Β92) απόφαση του ασκούντα καθήκοντα 
Γενικού Γραμματέα της Αποκεντρωμένης Διοίκησης Μακεδονίας Θράκης με την οποία 
διορίσθηκε Τοποτηρητής της Μουφτείας Διδυμοτείχου ο Οσμάν Χαμζά του Αλή Οσμάν 

3. Την παράγραφο 2 του άρθρου 36 του ν.3536/2007 (ΦΕΚ Α' 42) όπως τροποποιήθηκε με 
το άρθρο 53 του ν.4115/2013 (ΦΕΚ Α' 24) η οποία ορίζει ότι «...κατ' εξαίρεση, κατά την 
πρώτη πενταετία από τη δημοσίευση του παρόντος νόμου στην Εφημερίδα της 
Κυβέρνησης, επιτρέπεται η πρόσληψη σε θέσεις Ιεροδιδασκάλων, Ελλήνων πολιτών της 
μουσουλμανικής μειονότητας που είναι απόφοιτοι των Ιεροσπουδαστηρίων Εχίνου και 
Κομοτηνής ή απόφοιτοι πρωτοβάθμιας ή δευτεροβάθμιας εκπαίδευσης και έχουν 
υπηρετήσει επί δεκαετία ως Ιεροδιδάσκαλοι». 

4. Το σχετικό αρχείο που τηρεί η Μουφτεία Διδυμοτείχου. 

ΒΕΒΑΙΩΝΟΥΜΕ 

ότι ο/η.έχει υπηρετήσει σε θέση Ιεροδιδασκάλου: 

από. έως. στο Ιερό Τέμενος της πόλεως/οικισμού. 

.του Νομού Έβρου 

από. έως. στο Ιερό Τέμενος της πόλεως/οικισμού. 

.του Νομού Έβρου 

ή από. έως. στο σχολείο της πόλεως/οικισμού. 

του Νομού Έβρου 

από. έως. στο σχολείο της πόλεως/οικισμού. 

του Νομού Έβρου 

Η παρούσα βεβαίωση χορηγείται για την συμμετοχή του ενδιαφερομένου στην διαδικασία 
επιλογής Ιεροδιδασκάλων Ισλαμικής Θρησκείας του άρθρου 53 του ν.4115/2013. 


Ο ΤΟΠΟΤΗΡΗΤΗΣ ΜΟΥΦΤΕΙΑΣ ΔΙΔΥΜΟΤΕΙΧΟΥ 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ 
ΜΟΥΦΤΕΙΑ ΚΟΜΟΤΗΝΗΣ 
Διεύθυνση: Ερμού 82 Κομοτηνή 
Τ.Κ 69 100 

Τηλέφωνο: 25310 26771 


Κομοτηνή,././20.... 


Αρ. Πρωτ.: 


Θέμα: «Βεβαίωση προϋπηρεσίας σε θέση Ιεροδιδασκάλου για την συμμετοχή στη 
διαδικασία πρόσληψης Ιεροδιδασκάλων Ισλαμικής θρησκείας του άρθρου 53 του 
ν.4115/2013». 


Ο ΜΟΥΦΤΗΣ ΚΟΜΟΤΗΝΗΣ 


Έχοντας υπόφη: 

1. Την παράγραφο 1 του άρθρου 5 του ν.1920/1991 (ΦΕΚ Α' 11) η οποία ορίζει ότι ο 
Μουφτής στην περιφέρειά του «διορίζει, εποπτεύει και παύει τους μουσουλμάνους 
θρησκευτικούς λειτουργούς». 

2. Την με αρ. Φ.082.1.Α3/19/30-3-1990 (ΦΕΚ 61 Γ') απόφαση του Υπουργού Εθνικής 
Παιδείας και Θρησκευμάτων με την οποία διορίστηκε ο Μέτσο Τζαμαλή στην κενή θέση του 
Μουφτή Κομοτηνής. 

3. Τα Π.Δ. της 28-12-2000 (ΦΕΚ 2 Γ/2001) και της 17-12-2010 (ΦΕΚ 407/τ.Υ.Ο.Δ.Δ. /22-12- 
2010) με τα οποία ανανεώθηκε η θητεία του Μουφτή Κομοτηνής Μέτσο Τζαμαλή. 

4. Την παράγραφο 2 του άρθρου 36 του ν.3536/2007 (ΦΕΚ Α' 42) όπως τροποποιήθηκε με 
το άρθρο 53 του ν.4115/2013 (ΦΕΚ Α' 24) η οποία ορίζει ότι «...κατ' εξαίρεση, κατά την 
πρώτη πενταετία από τη δημοσίευση του παρόντος νόμου στην Εφημερίδα της 
Κυβέρνησης, επιτρέπεται η πρόσληψη σε θέσεις Ιεροδιδασκάλων, Ελλήνων πολιτών της 
μουσουλμανικής μειονότητας που είναι απόφοιτοι των Ιεροσπουδαστηρίων Εχίνου και 
Κομοτηνής ή απόφοιτοι πρωτοβάθμιας ή δευτεροβάθμιας εκπαίδευσης και έχουν 
υπηρετήσει επί δεκαετία ως Ιεροδιδάσκαλοι». 

5. Το σχετικό αρχείο που τηρεί η Μουφτεία Κομοτηνής. 

ΒΕΒΑΙΩΝΟΥΜΕ 

ότι ο/η.έχει υπηρετήσει σε θέση Ιεροδιδασκάλου: 

από. έως. στο Ιερό Τέμενος της πόλεως/οικισμού. 

.του Νομού Ροδόπης 

από. έως. στο Ιερό Τέμενος της πόλεως/οικισμού. 

.του Νομού Ροδόπης 


ή από. έως 

του Νομού Ροδόπης 


στο σχολείο της πόλεως/οικισμού 

από. έως. στο σχολείο της πόλεως/οικισμού. 

του Νομού Ροδόπης 

Η παρούσα βεβαίωση χορηγείται για την συμμετοχή του ενδιαφερομένου στην διαδικασία 
επιλογής Ιεροδιδασκάλων Ισλαμικής Θρησκείας του άρθρου 53 του ν.4115/2013. 
Η παρούσα βεβαίωση χορηγείται για την συμμετοχή του ενδιαφερομένου στην διαδικασία 
επιλογής Ιεροδιδασκάλων Ισλαμικής Θρησκείας του άρθρου 53 του ν.4115/2013. 

Ο ΜΟΥΦΤΗΣ ΚΟΜΟΤΗΝΗΣ 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ 

ΜΟΥΦΤΕΙΑ ΞΑΝΘΗΣ 

Διεύθυνση: Κλεμανσώ 15 Ξάνθη, 

Τ.Κ 67 100 

Τηλέφωνο: 25410 23288 


ζάνθη,././20.... 

Αρ. Πρωτ.: 


θέμα: «Βεβαίωση προϋπηρεσίας σε θέση Ιεροδιδασκάλου για την συμμετοχή στη 
διαδικασία πρόσληψης Ιεροδιδασκάλων Ισλαμικής θρησκείας του άρθρου 53 του 
ν.4115/2013». 


Ο ΜΟΥΦΤΗΣ ΞΑΝΘΗΣ 


Έχοντας υπόψη: 

1. Την παράγραφο 1 του άρθρου 5 του ν.1920/1991 (ΦΕΚ Α' 11) η οποία ορίζει ότι ο 
Μουφτής στην περιφέρειά του «διορίζει, εποπτεύει και παύει τους μουσουλμάνους 
θρησκευτικούς λειτουργούς». 

2. Το Π.Δ. της 20-8-1991 (ΦΕΚ 143 Γ') με το οποίο διορίστηκε ο Μεμέτ Εμίν Σινίκογλου στην 
κενή θέση του Μουφτή Ξάνθης. 

3. Τα Π.Δ. της 4-4-2001 (ΦΕΚ 119 Γ/27-4-2001) και της 3-8-2011 (ΦΕΚ 251/τ.Υ.Ο.Δ.Δ/5-8- 
2011) με τα οποία ανανεώθηκε η θητεία του Μουφτή Ξάνθης Μεμέτ Εμίν Σινίκογλου. 

4. Την παράγραφο 2 του άρθρου 36 του ν.3536/2007 (ΦΕΚ Α' 42) όπως τροποποιήθηκε με 
το άρθρο 53 του ν.4115/2013 (ΦΕΚ Α' 24) η οποία ορίζει ότι «...κατ' εξαίρεση, κατά την 
πρώτη πενταετία από τη δημοσίευση του παρόντος νόμου στην Εφημερίδα της 
Κυβέρνησης, επιτρέπεται η πρόσληψη σε θέσεις Ιεροδιδασκάλων, Ελλήνων πολιτών της 
μουσουλμανικής μειονότητας που είναι απόφοιτοι των Ιεροσπουδαστηρίων Εχίνου και 
Κομοτηνής ή απόφοιτοι πρωτοβάθμιας ή δευτεροβάθμιας εκπαίδευσης και έχουν 
υπηρετήσει επί δεκαετία ως Ιεροδιδάσκαλοι». 

5. Το σχετικό αρχείο που τηρεί η Μουφτεία Ξάνθης. 

ΒΕΒΑΙΩΝΟΥΜΕ 

ότι ο/η.έχει υπηρετήσει σε θέση Ιεροδιδασκάλου: 

από. έως. στο Ιερό Τέμενος της πόλεως/οικισμού. 

.του Νομού Ξάνθης 

από. έως. στο Ιερό Τέμενος της πόλεως/οικισμού. 

.του Νομού Ξάνθης 

ή από. έως. στο σχολείο της πόλεως/οικισμού. 

του Νομού Ξάνθης 

από. έως. στο σχολείο της πόλεως/οικισμού. 

του Νομού Ξάνθης 

Η παρούσα βεβαίωση χορηγείται για την συμμετοχή του ενδιαφερομένου στην διαδικασία 
επιλογής Ιεροδιδασκάλων Ισλαμικής Θρησκείας του άρθρου 53 του ν.4115/2013. 


Ο ΜΟΥΦΤΗΣ ΞΑΝΘΗΣ 


Η απόφαση αυτή να δημοσιευθεί στην Εφημερίδα της Κυβερνήσεως. 
Μαρούσι, 25 Ιουλίου 2017 

Οι Υπουργοί 


Παιδείας, Έρευνας Διοικητικής 

και Θρησκευμάτων Ανασυγκρότησης 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΟΛΓΑ ΓΕΡΟΒΑΣΙΛΗ 

